Emanuele Pintus

Emanuele Pintus (Meana, 1985) est unu cantautore sardu.

 Biografia 
Crèschidu in Meana, in su tempus de atividade de su grupu istòricu issoro Shivers, in su 2003 at fundadu sos Diva paris a Claudio Contini, a su bassu, Maurizio Marras, a sa bateria, e Mauro Antonio Zedda, a sa chiterra. Custu grupu at publicadu un'album in su 2008, "Sorriso di Luna", e at bintu sos prèmios Nastro Azzurro Contest de Casteddu e Barbagia Rock Fest de Ollollai. Sunt arribbados fintzas a su de bator postos in su prèmiu Sanremo Rock de Mòdena cun su branu Barbara.

In su 2011, cun Alessandro e Massimiliano Macis, Gianni Dearca e Daniele Mereu at fundadu sos Whiu Whiu!!, chi ant publicadu unu demo de 7 rastas, "Victoria", chi est divènnidu sa colonna sonora de sa manifestatzione Olimpika de su 2013 (pustis Ateneika) e duos discos, pustis de s'intrada in su grupu de Bin Maurus, Matteo Urru, Luca Fadda e Giuseppe Aledda: "In fondo è solo un vile racconto" (de su 2016) e "Glamour" (de su 2018).

In su 2014 at fundadu sa Bumbe Orchestra, in collaboratzione cun Mauro Antonio Zedda, Maurizio Marras e Bin Maurus ma cun branos fatos fintzas cun Laura Sau (MyMisses) sa cantante Marisa Sotgiu, Gibe, su raperi “Cinotz”, Frantziska, White Fang, Tunno, Antoni Matzeu, Roberto Fiorentino, Andrea Fulghesu, Claudio Orefice e Vassili Casula. Sa Bumbe Orchestra at publicadu un'EP (Isus, in su 2014) duos albums (A Chitzi Intendo su Sabore Tua, in su 2016, e Tempus Connotu, in su 2020), at pigadu parte a su Suns Festival de su 2015 e at bintu sa de sèighi editziones de su prèmiu literàriu Anselmo Spiga in su Festival Cuncambias de Santu Sparau.

In su 2021 Pintus at publicadu su primu album solista suo, "Linna", registradu paris a Marco Masili a sa chitarra, Andrea Loi a su bassu e Maurizio Marras a sa bateria, e su sìngulu Mùsica lèbia.

In su 2022 at publicadu su sìngulu suo Havana, in collaboratzione cun sos artistas Cinotz (chi aiat giai collaboradu cun sa Bumbe Orchestra) e Edwige, cun Genia, branu pigadu dae "Linna", at bintu su prèmiu de su pùblicu in su Liet International, unu de sos fèstivals internatzionales de importu prus mannu pro sas limbas de minoria. Semper in su matessi annu, a pustis de unu sìngulu fatu a sa sola, Sunt torraus i' No Scolas, nd'at publicadu un'àteru, Sorre, paris cun sa binchidora de su prèmiu de sa giuria de sa matessi editzione de su fèstival, sa cantadora corsicana Doria Ousset.

in su 2023 at publicadu s'ep (discu curtzu), "ATENTZIONE AMORE CONNESSIONE".

In su 23 de freàrgiu de su 2024 est essidu su de duos albums suos, "Terra", custa borta bilìngue (unas cantas cantzones in limba sarda e àteras in italianu) cun su colletivu MSound Rec.

 Discografia 

 Cun sos Diva 

 2008 - Sorriso di Luna

 Cun sos Whiu Whiu!! 

 2011 - Victoria
 2012 - WHIU WHIU!! EP (Long Life To 2012)
 2016 - In fondo è solo un vile racconto
 2018 - Glamour

 Cun sa Bumbe Orchestra 

 2014 - Isus
 2016 - A Chitzi Intendo su Sabore Tua
 2020 - Tempus Connotu

 Solista 

 Albums 

 2021 - Linna
 2024 - Terra

 Discos curtzos (EP) 
 2023 - ATENTZIONE AMORE CONNESSIONE

 Sìngulos 

 2021 - Mùsica lèbia
 2022 - Havana
 2022 - Sunt torraus i' No Scolas
 2022 - Sorre

 Riferimentos 

 Artìculos ligados 

 Bumbe Orchestra

 Ligàmenes esternos 



Categoria:Biografias
Categoria:Sardos
Categoria:Mùsica Alt Rock